**Сіз неден қорқасыз?**

***«Қорыққанда Саған артам сенімімді.»***

***(Забур 55:4)***

Сіз неден қорқасыз? Жыландардан, немесе ұшақта ұшудан, әлде бейтаныс адамдардың алдында сөйлеуден немесе инеден қорқасыз ба?

Бірде мен бір топ балалардан олардың неден қорқатындарын сұрадым. Кейбіреулер «өрмекші» деп айқайлады, ал басқалары «қараңғыдан қорқамыз», басқалары: «экзамендерден» деп айтты. Бірақ жеті жасар бір қыз ештеңеден қорықпайтынын айтты. Ол өмірінде ешқашан ешнәрседен қорықпағанын айтты! Ол өзін батыл қыз деп санады.

Біз бәріміз бір нәрседен қорқамыз. Қорқыныш сезімі - адамның табиғатында бар нәрсе. Ол жұмысымызды жоғалтып алу болсын, жақын адамымызды жоғалтып алу болсын, белгілі бір ауру болсын, бәріміз әйтеуір қандай да бір мөлшерде қорқыныш сезімімен бетпе-бет келеміз. Құдай біздің қорқынышта өмір сүргенімізді қаламаса да, қорқыныш пайда болған кезде біздің Оған келгенімізді қалайды.

Забур 55:4-те: «Қорыққанда Саған артам сенімімді» делінген. Назар аударыңызшы, бұл аятта «Егер қорықсаң» деп айтылмаған. Демек, өмірімізде қорқынышпен бетпе бет келуге тура келеді. Егер сіз мүлдем ештеңеден қорықпайтын адам болсаңыз, мүмкін сіз онда Құдайға сенуші емес болуыңыз мүмкін☺ Киелі кітапта Құдай үнемі адамдарға «Қорықпаңдар» деп айтады. Біз Оны күшіміздің қайнар көзі ретінде тануымыз үшін, Құдай бізге қиын, қорқынышты жағдайларды бастан кешіруімізге жол береді.

Қорыққан кезде, Оған қарай бірінші қадам жасап: «Құдай, мен қазір қорқып тұрмын. Не істеуім керек?» деп сұраңыз. Қорқыныштарыңызды елемей, оларға немқұрайлы қарамаңыз. Керісінше, қорқыныштың арасында Құдайдың жұбанышын сезініңіз.